Aussie versuim juriediens vir WB-eindstryd | Netwerk24
Alyssa Healy in aksie teen Indië. Foto: Getty Images
Wisden berig die Australiese aanvangskolwer Alyssa Healy moes verduidelik waarom sy vroeg in Maart versuim het om haar vir juriediens aan te meld.
Healy, wat getroud is met die Aussie-snelbouler Mitchell Starc en die broerskind van die voormalige Aussie-paaltjiewagter Ian Healy is, het ’n brief van die balju ontvang wat haar afwesigheid in die hof bevraagteken het.
Haar eenvoudige verskoning was dat sy in die Wêreldbekereindstryd vir vroue teen Indië gespeel het.
Just emailed a photo of our World Cup celebrations to the Sheriff to explain my failure to attend Jury Duty.....acceptable?
— Alyssa Healy (@ahealy77) March 29, 2020
Healy het in reaksie op die balju se brief ’n foto verskaf waar sy deelneem aan die Aussie-span se feesvieringe nadat hulle die titel beklink het.
Het die balju Healy se verduideliking aanvaar? Ja, hy het.
En goed so. Sy het immers in die eindstryd voor 86 174 toeskouers op die MCG 75 lopies van 39 balle gemoker om as die Speler van die Wedstryd aangewys te word.
Acceptable reason! https://t.co/TDxV4Csq6Y
— Alyssa Healy (@ahealy77) April 1, 2020
Meer oor: T20 | Vrouekrieket | Vrouesport